Casablanca B&B bied gerieflike verblyf in die Karoo-dorpie Beaufort-Wes en dit is naby verskeie winkels en restaurante.
Verblyf word aangebied in 2 en suite-kamers wat smaakvol versier is. Elke kamer het lugversorging, 'n yskassie, tee- en koffiemaakgeriewe, 'n TV met sekere DStv-kanale en 'n kluis. Gaste kan ontbyt by die etenstafel binne of buite op die dek met 'n uitsig oor die ingeslote swembad geniet.
Veilige parkeerplek is ook beskikbaar. Let egter daarop dat parkeerplek beperk is. Sleepwaens word slegs op versoek toegelaat, maar geen karavane nie.
Gaste is welkom om met heerlike koue drinkgoed op die dek te ontspan en die stil Karoo-aande te geniet.